Profilul hologenetic este doar una dintre modalitățile de lucru cu Cheile Genelor, mai sus am oferit și altele care nu necesită data, ora și locul nașterii ci doar deschiderea ta către introspecție și contemplare. Totuși, a crede presupune a ne bloca într-o perspectivă limitată a realității, considerând că am descoperit adevărul absolut. Nu este nevoie să crezi, ba chiar este contraindicat, credința în dualitate fiind foarte ușor de contrazis și de multe ori de noi înșine. A ne adapta fluxului vieții presupune a experimenta, a descoperi, a învăța (dacă este nevoie) și asta presupune deschidere. Oricât de mult aș încerca să explic veridicitatea unei unelte, aș face-o degeaba, de aceea te invit să descoperi dacă într-adevăr acest instrument ți se potrivește sau nu. Ca răspuns la această obiecție o să mai adaug ceva ce menționez des în cursurile sau programele pe care le susțin, poți lucra și cu profilul vecinului sau vecinei că rezultatul va fi același, doar că drumul nu va fi la fel de familiar. Toate cheile sunt conectate între ele, toate Umbrele, toate Darurile, toate Siddhi-urile sunt conectate între ele și când accesezi una dintre ele, le accesezi pe toate. Recomand lucrul cu profilul hologenetic nu doar datorită preciziei sale (pe care am testat-o și o testez tot timpul – am fost sceptic când am descoperit Cheile Genelor însă mă uimește acuratețea sa) ci datorită modului în care ajută la deblocarea minții și astfel ne conduce către manifestarea Geniului.